CELEX: 32018D0028
Language: et
Date: 2018-11-29 00:00:00
Title: Euroopa Keskpanga otsus (EL) 2019/44, 29. november 2018, Euroopa Keskpanga kapitali sissemaksmise kohta eurot rahaühikuna kasutavate liikmesriikide keskpankade poolt, otsuse EKP/2014/61 muutmise kohta ja otsuse EKP/2013/30 kehtetuks tunnistamise kohta (EKP/2018/28)

11.1.2019   
               
               
                  ET
               
               
                  Euroopa Liidu Teataja
               
               
                  L 9/180
               
            
         EUROOPA KESKPANGA OTSUS (EL) 2019/44,
         29. november 2018,
         Euroopa Keskpanga kapitali sissemaksmise kohta eurot rahaühikuna kasutavate liikmesriikide keskpankade poolt, otsuse EKP/2014/61 muutmise kohta ja otsuse EKP/2013/30 kehtetuks tunnistamise kohta (EKP/2018/28)
         EUROOPA KESKPANGA NÕUKOGU,
         võttes arvesse Euroopa Liidu toimimise lepingut,
         võttes arvesse Euroopa Keskpankade Süsteemi ja Euroopa Keskpanga põhikirja, eelkõige selle artiklit 28.3,
         ning arvestades järgmist:
         
                     (1)
                  
                  
                     Otsus EKP/2013/30 (1) määras, kuidas ja millises ulatuses peavad eurot rahaühikuna kasutavate liikmesriikide keskpangad (RKPd) Euroopa Keskpanga (EKP) kapitali sisse maksma alates 1. jaanuarist 2014.
                  
               
                     (2)
                  
                  
                     Euroopa Keskpanga otsuse (EL) 2015/287 (EKP/2014/61) (2) artikkel 2 koosmõjus otsusega EKP/2013/31 (3) määras, kuidas ja millises ulatuses peab Lietuvos bankas sisse maksma EKP kapitali 1. jaanuariks 2015 seoses euro kasutuselevõtuga Leedu poolt.
                  
               
                     (3)
                  
                  
                     Euroopa Keskpanga otsus (EL) 2019/43 (EKP/2018/27) (4) sätestab EKP kapitali märkimise aluse korrigeerimise kooskõlas Euroopa Keskpankade Süsteemi ja Euroopa Keskpanga põhikirja artikliga 29.3 ja kehtestab igale RKP-le alates 1. jaanuarist 2019 uued osakaalud kapitali märkimise korrigeeritud aluses (edaspidi „osakaalud kapitali märkimises“).
                  
               
                     (4)
                  
                  
                     Iga viie aasta järel toimuva EKP kapitali märkimise aluse korrigeerimise tõttu tuleb vastu võtta uus EKP otsus, millega tunnistatakse otsus EKP/2013/30 kehtetuks alates 1. jaanuarist 2019 ja millega määratakse, kuidas ja millises ulatuses kehtib euroala RKPde EKP kapitali sissemaksmise kohustus 1. jaanuaril 2019,
                  
               ON VASTU VÕTNUD KÄESOLEVA OTSUSE:
         
            Artikkel 1
            Märgitud ja sissemakstud kapitali ulatus ja vorm
            Iga euroala RKP maksab 1. jaanuariks 2019 täies ulatuses sisse tema poolt märgitud EKP kapitali.
            Võttes arvesse otsuse (EL) 2019/43 (EKP/2018/27) artiklis 2 sätestatud osakaale kapitali märkimises, on iga euroala RKP märgitud ja sissemakstud kapitali kogusumma osutatud tema nime kõrval järgmises tabelis:
            
                        Euroala RKP
                     
                     
                        EUR
                     
                  
                        Nationale Bank van Belgiė/Banque Nationale de Belgique
                     
                     
                        273 656 178,72 
                     
                  
                        Deutsche Bundesbank
                     
                     
                        1 988 229 048,48 
                     
                  
                        Eesti Pank
                     
                     
                        21 303 613,91 
                     
                  
                        Banc Ceannais na hÉireann/Central Bank of Ireland
                     
                     
                        127 237 133,10 
                     
                  
                        Bank of Greece
                     
                     
                        187 186 022,25 
                     
                  
                        Banco de España
                     
                     
                        902 708 164,54 
                     
                  
                        Banque de France
                     
                     
                        1 537 811 329,32 
                     
                  
                        Banca d'Italia
                     
                     
                        1 277 599 809,38 
                     
                  
                        Central Bank of Cyprus
                     
                     
                        16 269 985,63 
                     
                  
                        Latvijas Banka
                     
                     
                        29 563 094,31 
                     
                  
                        Lietuvos bankas
                     
                     
                        43 938 703,70 
                     
                  
                        Banque centrale du Luxembourg
                     
                     
                        24 572 766,05 
                     
                  
                        Bank Ċentrali ta' Malta/Central Bank of Malta
                     
                     
                        7 923 905,17 
                     
                  
                        De Nederlandsche Bank
                     
                     
                        440 328 812,57 
                     
                  
                        Oesterreichische Nationalbank
                     
                     
                        220 018 268,69 
                     
                  
                        Banco de Portugal
                     
                     
                        177 172 890,71 
                     
                  
                        Banka Slovenije
                     
                     
                        36 382 848,76 
                     
                  
                        Národná banka Slovenska
                     
                     
                        86 643 356,59 
                     
                  
                        Suomen Pankki
                     
                     
                        137 564 189,84 
                     
                  
         
            Artikkel 2
            Sissemakstud kapitali korrigeerimine
            
               1.   Kuna kõik euroala RKPd on oma osa EKP märgitud kapitalis otsuse EKP/2013/30 alusel, mida kohaldatakse kuni 31. detsembrini 2018, täies ulatuses juba sisse maksnud, peavad nad EKP-le üle kandma täiendava summa või, asjakohastel juhtudel, saama EKP-lt summa tagasi, et jõuda summadeni, mis on sätestatud artikli 1 tabelis.
            
            
               2.   Kõik ülekanded käesoleva artikli alusel tuleb teha kooskõlas Euroopa Keskpanga otsusega (EL) 2019/45 (EKP/2018/29) (5).
            
         
         
            Artikkel 3
            Muudatus
            Otsuse (EL) 2015/287 (EKP/2014/61) artikkel 2 jäetakse välja.
         
         
            Artikkel 4
            Kehtetuks tunnistamine
            
               1.   Otsus EKP/2013/30 tunnistatakse kehtetuks alates 1. jaanuarist 2019.
            
            
               2.   Viiteid otsusele EKP/2013/30 käsitletakse viidetena käesolevale otsusele.
            
         
         
            Artikkel 5
            Jõustumine
            Käesolev otsus jõustub 1. jaanuaril 2019.
         
         
            Frankfurt Maini ääres, 29. november 2018
            
               
                  EKP president
               
               Mario DRAGHI
            
         
         
            (1)  29. augusti 2013. aasta otsus EKP/2013/30 Euroopa Keskpanga kapitali sissemaksmise kohta eurot rahaühikuna kasutavate liikmesriikide keskpankade poolt (ELT L 16, 21.1.2014, lk 61).
         
            (2)  Euroopa Keskpanga 31. detsembri 2014. aasta otsus (EL) 2015/287 kapitali sissemaksmise, välisvaluutareservide ülekande ja sissemaksete kohta Euroopa Keskpanga reservidesse ja eraldistesse Lietuvos bankase poolt (EKP/2014/61) (ELT L 50, 21.2.2015, lk 44).
         
            (3)  30. augusti 2013. aasta otsus EKP/2013/31 Euroopa Keskpanga kapitali sissemaksmise kohta euroalaväliste riikide keskpankade poolt (ELT L 16, 21.1.2014, lk 63).
         
            (4)  Euroopa Keskpanga 29. novembri 2018. aasta otsus (EL) 2019/43 riikide keskpankade protsentuaalsete osade kohta Euroopa Keskpanga kapitali märkimise aluses ja otsuse EKP/2013/28 kehtetuks tunnistamise kohta (EKP/2018/27) (vt käesoleva Euroopa Liidu Teataja lk 178).
         
            (5)  Euroopa Keskpanga 29. novembri 2018. aasta otsus (EL) 2019/45, millega kehtestatakse tingimused Euroopa Keskpanga kapitaliosade ülekanneteks riikide keskpankade vahel ja sissemakstud kapitali korrigeerimiseks ja otsuse EKP/2013/29 kehtetuks tunnistamise kohta (EKP/2018/29) (vt käesoleva Euroopa Liidu Teataja lk 183).